b"\n_START_ARTICLE_\nHans Feibusch\n_START_PARAGRAPH_\nHans Nathan Feibusch (15. elokuuta 1898, Frankfurt \xe2\x80\x93 18. hein\xc3\xa4kuuta 1998, Lontoo) oli saksalaissyntyinen taidemaalari, joka asui vuodesta 1933 vakituisesti Britanniassa._NEWLINE_Feibusch opiskeli Universit\xc3\xa4t der K\xc3\xbcnste Berliniss\xc3\xa4 Karl Hoferin johdolla ja Pariisissa Andre L'Hoten johdolla._NEWLINE_Feibusch tuli tunnetuksi muun muassa kirkkoihin tekemist\xc3\xa4\xc3\xa4n sein\xc3\xa4maalauksista, mutta h\xc3\xa4n maalasi my\xc3\xb6s muun muassa muotokuvia, joita on National Portrait galleryn kokoelmissa Lontoossa._NEWLINE_Feibusch oli yksi niist\xc3\xa4, joiden t\xc3\xb6it\xc3\xa4 oli esill\xc3\xa4 1937 natsien rappiotaiteen n\xc3\xa4yttelyss\xc3\xa4. H\xc3\xa4n kuului n\xc3\xa4yttelyss\xc3\xa4 siihen v\xc3\xa4hemmist\xc3\xb6\xc3\xb6n, jonka ty\xc3\xb6t olivat melko konservatiivisia. Ne olivat mukana luultavasti h\xc3\xa4nen juutalaistaustansa vuoksi. Maalaukset kuvasivat enkeleit\xc3\xa4."